**YΠΟΔΕΙΓΜΑ ΙΙ**

**Σχέδιο για την εκπόνηση Δημιουργικής Εργασίας**

|  |  |  |
| --- | --- | --- |
| **ΣΤΟΙΧΕΙΑ ΥΠΕΥΘΥΝΟΥ ΕΚΠΑΙΔΕΥΤΙΚΟΥ** | | |
| **ΟΝΟΜΑΤΕΠΩΝΥΜΟ** | **ΕΙΔΙΚΟΤΗΤΑ** | **ΘΕΜΑΤΙΚΟΣ ΠΥΛΩΝΑΣ** |
|  | **ΠΕ19 / 20** | **ΙΙ** |

|  |  |  |
| --- | --- | --- |
| **ΣΤΟΙΧΕΙΑ ΣΥΜΜΕΤΕΧΟΝΤΩΝ ΜΑΘΗΤΩΝ/-ΤΡΙΩΝ** | | |
| **Α/Α** | **ΟΝΟΜΑΤΕΠΩΝΥΜΟ** | **ΤΑΞΗ/ΤΜΗΜΑ** |
| **1** |  |  |
| **2** |  |  |
| **3** |  |  |
| **…** |  |  |

**1. ΤΑΥΤΟΤΗΤΑ ΔΗΜΙΟΥΡΓΙΚΗΣ ΕΡΓΑΣΙΑΣ**

**1.1 ΤΙΤΛΟΣ**

Ας Συνεργαστούμε !

**1.2 ΛΕΞΕΙΣ-ΚΛΕΙΔΙΑ**

Σύγχρονη Επικοινωνία, Ασύγχρονη Επικοινωνία, Διαμοιρασμός υλικού, Συνεργατικοί Πίνακες Ανακοινώσεων, Εκπαιδευτικά Κοινωνικά Δίκτυα

**1.3 ΣΚΟΠΟΣ**

Οι μαθητές να έρθουν σε επαφή με σύγχρονες μορφές συνεργασίες και να εντρυφήσουν σε σύγχρονα εργαλεία σύγχρονης και ασύγχρονης επικοινωνίας / συνεργασίας

**1.4 ΜΑΘΗΜΑ/ ΚΕΦΑΛΑΙΟ/ΕΝΟΤΗΤΑ**

Εφαρμογές Πληροφορικής, Α’ Λυκείου, Κεφάλαιο 14.2, Κεφάλαιο 15.2

**1.5 ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ**

Οι μαθητές να είναι σε θέση να

1. διακρίνουν την ασύγχρονη από τη σύγχρονη μορφή επικοινωνίας και να αναφέρουν πλεονεκτήματα και μειονεκτήματα της κάθε μορφής
2. αναφέρουν 2-3 χαρακτηριστικά περιβαλλόντων σύγχρονης και ασύγχρονης επικοινωνίας / συνεργασίας
3. κατονομάζουν 2-3 εργαλεία σύγχρονης και ασύγχρονης επικοινωνίας / συνεργασίας
4. χρησιμοποιούν web 2.0 εργαλεία για σύγχρονη και ασύγχρονη συνεργασία όπως το Edmodo και το Padlet, να περιγράφουν το πλαίσιο χρησιμοποίησής τους και να παρουσιάζουν τα αποτελέσματα της συνεργασίας τους μέσα από τα συγκεκριμένα εργαλεία
5. υιοθετούν νέες μορφές / εργαλεία επικοινωνίας / συνεργασίας

**1.6 ΔΙΔΑΚΤΙΚΟ ΥΛΙΚΟ/ΠΗΓΕΣ ΠΟΥ ΜΠΟΡΟΥΝ ΝΑ ΑΞΙΟΠΟΙΗΘΟΥΝ**

Σχολικό Βιβλίο: Κεφάλαιο 13.3, Κεφάλαιο 14.2, Κεφάλαιο 15.2

**Βιβλιογραφία:**

**1.** Κόμης Β., Αβούρης Ν., Κατσάνος Χ. *Συστήματα και Εργαλεία Υποστήριξης Συνεργασίας.* http://karagian.users.uth.gr/cscl/06-Komis-Avouris-Katsanos.pdf

**2.** Παλαιγεωργίου Γ. & Υψηλάντη Κ. (επιμ.) *24 web 2.0 εργαλεία για την τάξη*. <http://blogs.sch.gr/plinetfk/files/2011/09/24web20toolsforeducationgreek.pdf>

**3.** 30 Web 2.0 Εφαρμογές για την τάξη. <http://dide.sam.sch.gr/keplinet/index.php/articles-menu-item/educational-menu-item/149-web-2-0-apps>

**Εργαλεία:**

**1.** Collaborative Tools <http://cooltoolsforschools.wikispaces.com/Collaborative+Tools>

**2.** Edmodo<https://www.edmodo.com/>

**3.** Padlet <https://padlet.com/>

**2. ΟΡΓΑΝΩΣΗ / ΠΟΡΕΙΑ ΥΛΟΠΟΙΗΣΗΣ ΔΗΜΙΟΥΡΓΙΚΗΣ ΕΡΓΑΣΙΑΣ**

*Οι μαθητές και οι μαθήτριες ακολουθούν στην Ομάδας τους τη διαδικασία όπως προτείνεται ακολούθως. (Τα βήματα που περιγράφονται είναι ενδεικτικά και προσαρμόζονται κατάλληλα από τον/την εκπαιδευτικό ανάλογα με την προτεινόμενη ΔΕ και τη μορφή του αναμενόμενου παραδοτέου των μαθητών/-τριών).*

* **1η Φάση (1ο 7-ωρο)**

Θεωρείστε ότι το κάθε μέλος της ομάδας σας είναι μαθητής σε ένα διαφορετικό σχολείο της πόλης σας και εκπροσωπεί το σχολείο του. Στο πλαίσιο ενός διασχολικού προγράμματος χρειάζεται να συνεργάζεστε και να διαμοιράζετε πολυμεσικό υλικό. Η συνεργασία μπορεί να πραγματοποιείται κατά τη διάρκεια του σχολικού ωραρίου (π.χ. στο πλαίσιο μιας διδακτικής ώρας) ή σε χρόνο που το κάθε σχολείο (μαθητές) μπορούν να εργαστούν και να συνεισφέρουν στην υλοποίηση του έργου. Για τη συνεργασία σας, προτείνεται να χρησιμοποιήσετε δύο εργαλεία το padlet και το edmodo.

Στην πιλοτική φάση του έργου, ζητείται οι εκπρόσωποι των σχολείων να συνεργαστείτε και να καταθέσετε, συνεργατικά, ένα παραδοτέο-πρόταση α) για τις μορφές συνεργασίας που ακολουθήσατε πιλοτικά και προτείνετε να υιοθετηθούν, και β) για τα εργαλεία που χρησιμοποιήσατε για να τις υποστηρίξετε και προτείνετε να αξιοποιηθούν από τους μαθητές των σχολείων στο πλαίσιο του προγράμματος.

* Ποια τα χαρακτηριστικά, πλεονεκτήματα και μειονεκτήματα της κάθε μορφής;
* Υπάρχουν διαφορετικά εργαλεία για να υποστηρίξουν την κάθε μορφή; Τι δυνατότητες συνήθως προσφέρουν;
* Ποιες λειτουργίες προσφέρει το padlet και σε ποιες περιπτώσεις θεωρείτε ότι μπορεί να χρησιμοποιηθεί;
* Ποια τα ιδιαίτερα χαρακτηριστικά του edmodo και ποιες ανάγκες συνεργασίας μπορεί να καλύψει;
* Ποια από τις δύο μορφές συνεργασίας προτιμάτε και για ποιους λόγους;

1. Ξεκινήστε διαβάζοντας προσεκτικά τα προσδοκώμενα μαθησιακά αποτελέσματα και τα ερωτήματα που σας τέθηκαν.
2. Χωριστείτε σε 2 υπο-ομάδες και σε πρώτη φάση μελετήστε το υλικό που σας δόθηκε.
3. Σημειώστε / Καταγράψτε βασικές λέξεις-κλειδιά που σχετίζονται με τις δυνατές μορφές συνεργασίας.
4. Συζητήστε σε δυάδες και στην τετράδα και καταγράψτε εργαλεία που εσείς χρησιμοποιείτε ή έχετε ακούσει ότι υπάρχουν και υποστηρίζουν την επικοινωνία/συνεργασία από απόσταση.
5. Αναζητήστε ο καθένας διαφορετικά εργαλεία και σημειώστε συνοπτικά τις λειτουργίες του καθώς και κάποια εικόνα/βίντεο/υλικό που κρίνετε ενδεικτικό.

Αναζητήστε υλικό, επιπλέον αυτού που σας δόθηκε, για ό,τι εσείς κρίνετε σκόπιμο.

1. Συνεργαστείτε μέσω του padlet για να διαμοιραστείτε το υλικό σας που αφορά στο βήμα 5. Κρατείστε screenshots και τo URL του padlet σας.

Κατά τη διάρκεια εξέλιξης της δημιουργικής εργασίας σας και μέχρι το επόμενο 7-ωρο, προτείνεται να συνεργαστείτε μέσω του Edmodo, για την ανταλλαγή απόψεων σχετικά με το παραδοτέο σας (τη μορφή του, τη δομή του, το υλικό/πηγές που θα χρησιμοποιήσετε, κατανομή εργασίας, ομαδική σύνοψη).

**Περιγραφή: Περιγράψτε με βήματα/ στάδια την πορεία που ακολουθήσατε κατά την 1η φάση: θα σας βοηθούσε αν προσπαθούσατε να απαντήσετε στα ερωτήματα: τι κάνατε/ τι αποτυπώσατε/ πού καταλήξατε/ πώς θα συνεχίσετε.**

……………………………………………………………………..........……………………………………………............

………………………………………………………………………..........…………………………………………............

* **2η Φάση (2ο 7-ωρο)**
* Ανατρέξτε στο Edmodo στα μηνύματα/υλικό που ανταλλάξατε, διατρέξτε το υλικό σας και συζητείστε εάν μπορείτε να καλύψετε όλα τα ερωτήματα.
* Χωριστείτε σε 2 υπο-ομάδες βάσει της κατανομής εργασίας που κάνατε και συνδιαμορφώστε το παραδοτέο σας.
* Συνθέστε στην ολομέλεια το υλικό και συνδιαμορφώστε τη σύνοψη και τα συμπεράσματά σας.

*Μην ξεχάσετε να παραθέσετε τις πηγές / βιβλιογραφία σας.*

**Το παραδοτέο σας, θα πρέπει να αναφέρει τον τρόπο που εσείς αξιοποιήσατε τα δύο εργαλεία και πως συνεργαστήκατε μέσω αυτών.**

* **3η Φάση**
* Ως εκπρόσωποι των σχολείων σας, καλείστε να παρουσιάσετε τις προτάσεις συνεργασίας στις οποίες καταλήξατε στους υπόλοιπους μαθητές.

**α. ΑΞΙΟΛΟΓΗΣΗ ΔΕ για ΟΜΑΔΙΚΗ ΕΡΓΑΣΙΑ**

|  |  |  |  |  |  |  |  |
| --- | --- | --- | --- | --- | --- | --- | --- |
| **ΣΥΝΕΡΓΑΤΙΚΟΤΗΤΑ** | | | | | | | |
| **1.** | **Πώς συνεργάστηκαν;** | | **ΛΙΓΟ:** Δεν καταφέρανε να συζητήσουν τις απόψεις τους **επίσης** κατέγραψαν μία άποψη κατά πλειοψηφία. | **ΜΕΤΡΙΑ:** Δεν κατάφεραν να συνθέσουν απόψεις, αν και συζήτησαν γι αυτές **επίσης** συμφώνησαν να εκθέσουν όλες τις απόψεις. | **ΚΑΛΑ:** Συζητήθηκαν οι απόψεις όλων, με καλά επιχειρήματα, αλλά δεν συμφώνησαν σε μία, οπότε κατέγραψαν την πλειοψηφείσα. | **ΠΟΛΥ ΚΑΛΑ:** Συζήτησαν όλες τις απόψεις και συνέθεσαν μερικές από αυτές ή όλες, ώστε να εκφέρουν κοινή άποψη. | **ΑΛΛΟ: (τι;)** |
| **2.** | **Ποιοι συνεισέφεραν;** | | **ΕΝΑΣ:** Οι πιο πολλοί δεν έφεραν υλικό, ούτε εξέφρασαν άποψη. Ε**πίσης** δεν εργάστηκαν όλοι με ζήλο και οι υπόλοιποι κάλυψαν τα κενά που δημιουργήθηκα. | **ΛΙΓΟΙ:** Οι απόψεις που συζητήθηκαν εκφράστηκαν μόνον από ορισμένους, οι οποίοι και αποφάσισαν τελικά τι θα καταγραφεί. | **ΟΧΙ ΟΛΟΙ:** Κάποιοι εξέφρασαν τις απόψεις τους, αλλά τελικά έγινε διάλογος για αυτές και συναποφάσισαν **επίσης** όλοι εξέφρασαν άποψη, αλλά τελικά υπερίσχυσε η καλύτερα τεκμηριωμένη. | **ΟΛΟΙ:** Όλοι είχαν να πουν κάτι για ό,τι ανέλαβαν, οπότε χρειάστηκε να συνθέσουν σε μια εργασία πολλές απόψεις. | **ΑΛΛΟ: (τι;)** |
| **ΣΥΝΕΠΕΙΑ** | | | | | | | |
| **3.** | **Συνέβαλαν όλοι στον εμπλουτισμό της ομαδικής εργασίας;** | | **ΛΙΓΟ:** Κανένας δεν έφερε υλικό επιπλέον όσων τους δόθηκε **επίσης** επεξεργάστηκαν όλοι το υλικό που τους δόθηκε εξ’ αρχής. | **ΜΕΤΡΙΑ:** Κάποιοι έφεραν νέο υλικό και κάποιοι όχι **επίσης** δεν έφεραν όλοι νέο υλικό, αλλά δούλεψαν όλοι μαζί για να είναι πλήρης η εργασία τους. | **ΚΑΛΑ:** Όλοι έφεραν υλικό επιπλέον όσου είχαν λάβει, αλλά δεν αξιολογήθηκε όλο το υλικό ως σημαντικό **επίσης** μοίρασαν το προς μελέτη υλικό αλλά κάποια στοιχεία δεν αξιολογήθηκαν θετικά και διερευνήσανε ξανά την πιθανή βιβλιογραφία. | **ΠΟΛΥ ΚΑΛΑ:** Όλοι έφεραν νέο υλικό, για ό,τι είχαν αναλάβει και το συνέθεσαν στο τελικό παραδοτέο. | **ΑΛΛΟ: (τι;)** |
| **4.** | **Συνέπεια ως προς τις υποχρεώσεις τους στη συνεισφορά υλικών;** | | **ΛΙΓΟ:** Κανένας δεν έφερε ή ελάχιστοι έφεραν τα υλικά που συμφωνήθηκαν. | **ΜΕΤΡΙΑ:** Κάποιοι έφεραν τα υλικά που συμφωνήθηκαν αλλά όχι όλοι. | **ΚΑΛΑ:** Κάποιοι δεν έφεραν υλικά αλλά καλύφθηκαν από κάποιους άλλους που έφεραν. | **ΠΟΛΥ ΚΑΛΑ:** Όλοι έφεραν τα υλικά που συμφωνήθηκαν. | **ΑΛΛΟ: (τι:)** |
| **ΔΟΜΗ** | | | | | | | |
| **5.** | **Συστατικά στοιχεία της καταγραφής της έρευνας** | | **ΛΙΓΟ:** Κάποια απαιτούμενα στοιχεία λείπουν. | **ΜΕΤΡΙΑ:** Κάποια απαιτούμενα στοιχεία λείπουν αλλά υπάρχουν κάποια πρόσθετα στοιχεία (π.χ. κάποιες σκέψεις). | **ΚΑΛΑ:** Όλα τα απαιτούμενα στοιχεία υπάρχουν **ή** ένα απαιτούμενο στοιχείο λείπει αλλά έχουν τεθεί πρόσθετα στοιχεία (π.χ. κάποιες σκέψεις). | **ΠΟΛΥ ΚΑΛΑ:** Όλα τα απαιτούμενα στοιχεία υπάρχουν και έχουν τεθεί πρόσθετα στοιχεία (π.χ. κάποιες σκέψεις). | **ΑΛΛΟ: (τι;)** |
| **ΠΕΡΙΕΧΟΜΕΝΟ** | | | | | | | |
| **6.** | | **Ερευνητικό ερώτημα/σκοπός/σύνδεσή του με το πλαίσιο** | **ΛΙΓΟ:** Ο σκοπός του ερωτήματος που πρέπει να απαντηθεί στο σχέδιο είναι λανθασμένος ή άσχετος. | **ΜΕΤΡΙΑ:** Ο σκοπός του ερωτήματος που πρέπει να απαντηθεί στο σχέδιο εν μέρει αναγνωρίζεται και δηλώνεται με κάπως ασαφή τρόπο. | **ΚΑΛΑ:** Ο σκοπός του ερωτήματος που πρέπει να απαντηθεί στο σχέδιο αναγνωρίζεται αλλά η σύνδεσή του με το πλαίσιο είναι κάπως ασαφής. | **ΠΟΛΥ ΚΑΛΑ:** Ο σκοπός του ερωτήματος που πρέπει να απαντηθεί στο σχέδιο αναγνωρίζεται και δηλώνεται σαφώς η σύνδεσή του με το πλαίσιο. | **ΑΛΛΟ: (τι:)** |
| **7.** | | **Βιβλιογραφικές αναφορές στο ερευνητικό ερώτημα** | **ΛΙΓΟ:** Δεν αναφέρονται βιβλιογραφικές αναφορές σχετικές με το ερευνητικό ερώτημα, απλά αυτό περιγράφεται. | **ΜΕΤΡΙΑ:** Αναφέρονται λίγες αλλά όχι επαρκείς βιβλιογραφικές αναφορές σχετικές με το ερευνητικό ερώτημα. | **ΚΑΛΑ:** Αναφέρονται οι περισσότερες βιβλιογραφικές αναφορές που σχετίζονται με το ερευνητικό ερώτημα. | **ΠΟΛΥ ΚΑΛΑ:** Αναφέρονται όλες οι βιβλιογραφικές αναφορές που σχετίζονται με το ερευνητικό ερώτημα. | **ΑΛΛΟ: (τι;)** |
| **8.** | | **Περιγραφή των ερευνητικών διαδικασιών που ακολουθήθηκαν** | **ΛΙΓΟ:** Οι διαδικασίες δεν καταχωρίζουν με ακρίβεια τα βήματα. | **ΜΕΤΡΙΑ:** Οι διαδικασίες καταχωρίζονται αλλά δεν είναι σε λογική σειρά ή είναι δύσκολο να τις ακολουθήσει κανείς. | **ΚΑΛΑ:** Οι διαδικασίες καταχωρίζονται με λογική σειρά, αλλά τα βήματα δεν αποτελούν ολοκληρωμένες προτάσεις. | **ΠΟΛΥ ΚΑΛΑ:** Οι διαδικασίες καταχωρίζονται με σαφή βήματα. Κάθε βήμα αποτελεί μια ολοκληρωμένη πρόταση. | **ΑΛΛΟ: (τι;)** |
| **9.** | | **Συμπεράσματα** | **ΛΙΓΟ:** Δεν γράφτηκαν συμπεράσματα αλλά μια σύντομη ανακεφαλαίωση. | **ΜΕΤΡΙΑ:** Τα συμπεράσματα περιγράφουν σε κάποιο βαθμό τις πληροφορίες που αποκτώνται χωρίς να αναφέρονται ρητά στην απάντηση του ερευνητικού ερωτήματος **.** | **ΚΑΛΑ:** Τα συμπεράσματα περιγράφουν τις πληροφορίες που αποκτώνται **ή** Τα συμπεράσματα περιγράφουν σε κάποιο βαθμό τις πληροφορίες που αποκτώνται χωρίς να αναφέρονται ρητά στην απάντηση του ερευνητικού ερωτήματος, αλλά δηλώνεται η καινοτομία και πρωτοβουλία στη συγγραφή με προτάσεις/γενικεύσεις του συμπεράσματος. | **ΠΟΛΥ ΚΑΛΑ:** Τα συμπεράσματα περιγράφουν τις δεξιότητες που αποκτώνται και τις πληροφορίες που αποκτώνται **ή** Τα συμπεράσματα περιγράφουν τις πληροφορίες που αποκτήθηκαν και τις επεκτείνουν ως προς την εφαρμογή τους πέραν του ειδικού αντικειμένου/ερωτήματος. | **ΑΛΛΟ: (τι;)** |
| **10.** | | **Γενική εικόνα της παραδοτέας αναφοράς** | Ορθή επιλογή κειμενικών μορφών, παράγραφοι, επιμέρους τίτλοι, ορθή χρήση όρων, εννοιών και συμβόλων. | | | | |

**3.β. ΑΞΙΟΛΟΓΗΣΗ ΔΕ για ΑΤΟΜΙΚΗ ΕΡΓΑΣΙΑ**

|  |  |  |  |  |  |  |  |
| --- | --- | --- | --- | --- | --- | --- | --- |
| **ΣΥΝΕΠΕΙΑ** | | | | | | | |
| **1.** | **Συμβολή στον εμπλουτισμό της εργασίας;** | **ΛΙΓΟ:** Δεν έφερε υλικό επιπλέον όσων έδωσε ο/η διδάσκων/ουσα **επίσης** επεξεργάστηκε τυπικά το υλικό που δόθηκε εξ’ αρχής. | **ΜΕΤΡΙΑ:** Έφερε νέο υλικό που τελικά δεν επεξεργάστηκε, αλλά δούλεψε τυπικά με το υλικό που χορηγήθηκε **επίσης** δεν έφερε νέο υλικό, αλλά δούλεψε εποικοδομητικά για να είναι πλήρης η εργασία. | | **ΚΑΛΑ:** Έφερε υλικό επιπλέον όσου είχε λάβει, αλλά δεν αξιολογήθηκε όλο το υλικό ως σημαντικό **επίσης** διερεύνησε νέο υλικό, αλλά κάποια στοιχεία δεν αξιολογήθηκαν καλά και διερεύνησε ξανά την πιθανή βιβλιογραφία την 2η ημέρα. | **ΠΟΛΥ ΚΑΛΑ:** Έφερε νέο υλικό και το συνέθεσε στο τελικό παραδοτέο. | **ΑΛΛΟ: (τι;)** |
| **2.** | **Συνέπεια στις υποχρεώσεις ως προς τη συνεισφορά υλικών ;** | **ΛΙΓΟ:** Δεν έφερε τα υλικά που συμφωνήθηκαν. | **ΜΕΤΡΙΑ:** Έφερε τα υλικά που συμφωνήθηκαν αλλά όχι όλα. | | **ΚΑΛΑ:** Δεν έφερε όλα τα υλικά, αλλά φρόντισε να καλύψει το έλλειμμα δημιουργικά. | **ΠΟΛΥ ΚΑΛΑ:** Έφερε όλα τα υλικά που συμφωνήθηκαν. | **ΑΛΛΟ: (τι;)** |
| **ΔΟΜΗ** | | | | | | | |
| **3.** | **Συστατικά στοιχεία της καταγραφής της έρευνας** | **ΛΙΓΟ:** Κάποια απαιτούμενα στοιχεία λείπουν. | | **ΜΕΤΡΙΑ:** Κάποια απαιτούμενα στοιχεία λείπουν αλλά υπάρχουν κάποια πρόσθετα στοιχεία (π.χ. κάποιες σκέψεις). | **ΚΑΛΑ:** Όλα τα απαιτούμενα στοιχεία υπάρχουν **ή** ένα απαιτούμενο στοιχείο λείπει αλλά έχουν τεθεί πρόσθετα στοιχεία (π.χ. κάποιες σκέψεις). | **ΠΟΛΥ ΚΑΛΑ:** Όλα τα απαιτούμενα στοιχεία υπάρχουν και έχουν τεθεί πρόσθετα στοιχεία (π.χ. κάποιες σκέψεις). | **ΑΛΛΟ: (τι;)** |
| **ΠΕΡΙΕΧΟΜΕΝΟ** | | | | | | | |
| **4.** | **Ερευνητικό ερώτημα/σκοπός/σύνδεσή του με το πλαίσιο** | **ΛΙΓΟ:** Ο σκοπός του ερωτήματος που πρέπει να απαντηθεί στο σχέδιο είναι λανθασμένος ή άσχετος. | | **ΜΕΤΡΙΑ:** Ο σκοπός του ερωτήματος που πρέπει να απαντηθεί στο σχέδιο εν μέρει αναγνωρίζεται και δηλώνεται με κάπως ασαφή τρόπο. | **ΚΑΛΑ:** Ο σκοπός του ερωτήματος που πρέπει να απαντηθεί στο σχέδιο αναγνωρίζεται αλλά η σύνδεσή του με το πλαίσιο είναι κάπως ασαφής. | **ΠΟΛΥ ΚΑΛΑ:** Ο σκοπός του ερωτήματος που πρέπει να απαντηθεί στο σχέδιο αναγνωρίζεται και δηλώνεται σαφώς, η σύνδεσή του με το πλαίσιο. | **ΑΛΛΟ: (τι:)** |
| **5.** | **Βιβλιογραφικές αναφορές στο ερευνητικό ερώτημα** | **ΛΙΓΟ:** Δεν αναφέρονται βιβλιογραφικές αναφορές σχετικές με το ερευνητικό ερώτημα, απλά αυτό περιγράφεται. | | **ΜΕΤΡΙΑ:** Αναφέρονται λίγες αλλά όχι επαρκείς βιβλιογραφικές αναφορές σχετικές με το ερώτημα. | **ΚΑΛΑ:** Αναφέρονται οι περισσότερες βιβλιογραφικές αναφορές που σχετίζονται με το ερευνητικό ερώτημα. | **ΠΟΛΥ ΚΑΛΑ:** Αναφέρονται όλες οι βιβλιογραφικές αναφορές που σχετίζονται με το ερευνητικό ερώτημα. | **ΑΛΛΟ: (τι;)** |
| **6.** | **Περιγραφή των ερευνητικών διαδικασιών που ακολουθήθηκαν** | **ΛΙΓΟ:** Οι διαδικασίες δεν καταχωρίζουν με ακρίβεια τα βήματα. | | **ΜΕΤΡΙΑ:** Οι διαδικασίες καταχωρίζονται αλλά δεν είναι σε λογική σειρά ή είναι δύσκολο να τις ακολουθήσει κανείς. | **ΚΑΛΑ:** Οι διαδικασίες καταχωρίζονται με λογική σειρά, αλλά τα βήματα δεν αποτελούν ολοκληρωμένες προτάσεις. | **ΠΟΛΥ ΚΑΛΑ:** Οι διαδικασίες καταχωρίζονται με σαφή βήματα. Κάθε βήμα αποτελεί μια ολοκληρωμένη πρόταση. | **ΑΛΛΟ: (τι;)** |
| **7.** | **Συμπεράσματα** | **ΛΙΓΟ:** Δεν γράφτηκαν συμπεράσματα αλλά μια σύντομη ανακεφαλαίωση. | | **ΜΕΤΡΙΑ:** Τα συμπεράσματα περιγράφουν σε κάποιο βαθμό τις πληροφορίες που αποκτώνται χωρίς να αναφέρονται ρητά στην απάντηση του ερευνητικού ερωτήματος. | **ΚΑΛΑ:** Τα συμπεράσματα περιγράφουν τις πληροφορίες που αποκτώνται **ή** Τα συμπεράσματα περιγράφουν σε κάποιο βαθμό τις πληροφορίες που αποκτώνται χωρίς να αναφέρονται ρητά στην απάντηση του ερευνητικού ερωτήματος, αλλά δηλώνεται η καινοτομία και πρωτοβουλία στη συγγραφή με προτάσεις/γενικεύσεις του συμπεράσματος. | **ΠΟΛΥ ΚΑΛΑ:** Τα συμπεράσματα περιγράφουν τις δεξιότητες που αποκτώνται και τις πληροφορίες που αποκτώνται **ή** Τα συμπεράσματα περιγράφουν τις πληροφορίες που αποκτήθηκαν και τις επεκτείνουν ως προς την εφαρμογή τους πέραν του ειδικού αντικειμένου/ερωτήματος. | **ΑΛΛΟ: (τι;)** |
| **8.** | **Γενική εικόνα της παραδοτέας αναφοράς** | Ορθή επιλογή κειμενικών μορφών, παράγραφοι, επιμέρους τίτλοι, ορθή χρήση όρων, εννοιών και συμβόλων. | | | | | |